proxectonos/corpus_dominio_legal_administrativo_tmp huggingface dataset:
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84081. Mellora de camiños. Concello de Narón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Narón solicita de Augas de Galicia, por atoparse nas marxes do río s/d, a autorización de obras nos lugares de Casal e Os Novás, parroquia de O Val (Santa María A Maior) e Pedroso ( San Salvador), concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84081. As obras solicitadas consisten na execución das obras reflectidas no proxecto de “Reforzo de rodadura nos camiños de Casal e Novás”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de abril do 2022. A/o xefa/e do Servizo Territorial - Marcos Ivan Rowe Zunzundegui (sinatura dixital)
27/04/2022 | Administración LocalMunicipal
Carballo
Provisión temporal de dous postos de Policía Local mediante comisión de servizos

ANUNCIO Provisión temporal de dous postos de Policía Local mediante comisión de servizos Mediante resolución da Alcaldía núm.1214/2022, do 21 de abril de 2022, autorízase a provisión temporal de dous postos de Policía Local mediante comisión de servizos (Escala: Administración Especial, Subescala: Servizos Especiais, Clase: Policía Local). O prazo de presentación de solicitudes será de cinco días hábiles, a contar desde o día seguinte a súa publicación, ao efecto de que os interesados que cumpran os requisitos e estean interesados, soliciten participar no procedemento. Os criterios de valoración serán os recollidos no Anexo III da Orde do 28/01/2009 pola que se determinan as probas de selección, temarios e baremos de méritos para o ingreso, promoción interna e mobilidade nos corpos de policías locais (DOG núm.22, do 2/02/2009). Os aspirantes achegarán, xunto coas solicitudes de admisión ao proceso selectivo, unha relación de méritos, segundo o Anexo III da dita Orde do 28/01/2009, así como a documentación acreditativa daqueles, aos efectos da súa avaliación. Carballo, 22 de abril de 2022. O alcalde Evencio Ferrero Rodríguez
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82957. Mellora de camiños. Concello de Fene

Concello de Fene, solicita de Augas de Galicia por atoparse nas marxes do río Magalofes, a autorización de obras, no lugar de Mundín, parroquia de Fene (San Salvador), Concello de Fene (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82957. As obras solicitadas consisten na execución das obras reflectidas no proxecto de: “Mellora de camiños municipais: Camiño de Mundín”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Fene ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de abril do 2022 A/o xefa/e do Servizo Territorial – Maria Nivaria Sienkiewicz Chalal (Sinatura dixital)
27/04/2022 | Administración LocalMunicipal
Boimorto
Convocatoria de selección de personal para cobertura de praza vacante; persoal laboral fixo - condutor camión de lixo

ANUNCIO DE LISTA DEFINITIVA DE ADMITIDOS/AS E EXCLUÍDOS/AS PROCESO SELECTIVO PERSOAL LABORAL FIXO CONDUTOR CAMIÓN DE LIXO, NOMEAMENTO TRIBUNAL CUALIFICADOR E CONVOCATORIA MEMBROS TRIBUNAL Aprobación da lista definitiva de admitidos/as e excluídos/as proceso selectivo cobertura praza vacante- persoal laboral fixo condutor camión de lixo, nomeamento Tribunal cualificador e convocatoria membros Tribunal Por Decreto de Alcaldía núm.173/2022, de data 22/04/2022, aprobouse a: LISTA DEFINITIVA DE ADMITIDOS/AS E EXCLUÍDOS/A PROCESO DE SELECCIÓN POR CONCURSO OPOSICIÓN PERSOAL LABORAL FIXO CONDUTOR DE CAMIÓN DE LIXO, NOMEAMENTO TRIBUNAL CUALIFICADOR E CONVOCATORIA MEMBROS TRIBUNAL, que poderán ser obxecto de consulta e descarga na páxina web municipal (https://concellodeboimorto.es/gl/convocatorias-emprego) e no taboleiro de edictos do Concello de Boimorto. En Boimorto, a 22 de abril de 2022. A alcaldesa Asdo.: M.ª Jesús Novo Gómez
27/04/2022 | Administración LocalMunicipal
Aranga
Secretaría - Intervención
Liquidación SAF marzo 2022

Por Resolución da alcaldía do 22.04.2022, aprobouse o padrón de contribuíntes e liquidación do servizo de axuda no fogar correspondente ao mes de marzo de 2022, expoñéndose ao público para a súa notificación colectiva, segundo o establecido no artigo 102.3 da Lei xeral tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. Aranga, 22 de abril de 2022 O alcalde Alberto Platas Álvarez
27/04/2022 | Administración LocalMunicipal
As Somozas
Aprobación de padrón fiscal de axuda no fogar do mes de marzo de 2022

Por Resolucións da alcaldía 2022-0134 e 2022-0133 do 20/04/2022, aprobáronse os padróns de contribuíntes e liquidación do servizo de axuda no fogar nas modalidades do Sistema de Dependencia e de Libre Concurrencia respectivamente, correspondentes ao mes de marzo de 2022, expoñéndose ao púbico para a súa notificación colectiva segundo o establecido no artigo 102.3 da Lei Xeral Tributaria 58/2003, do 17 de decembro, polo prazo de quince días hábiles, a contar dendo o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. As Somozas, 20 de abril de 2022 O alcalde, Juan Alonso Tembrás
27/04/2022 | Administración LocalMunicipal
Carral
Revocación de competencias

ANUNCIO Con data 5 de abril de 2022 o Sr. alcalde procedeu a ditar a resolución número 123/2022 co seguinte contido: "DECRETO DA ALCALDÍA ASUNTO: Revogación de competencias delegadas aos concelleiros do grupo municipal socialista de Carral EXPEDIENTE: 2022/G003/000140 Visto o escrito presentado por don John Willian Daniel Razvan Carreja Ladaru, dona Dorota Larriba Dobromirova e don Raul Andres Benyounes Estrada, o 4 de abril de 2022, rexistro de entrada 202200000000519, no que comunican a renuncia a seguir formando parte do goberno municipal. Tendo en conta o Decreto de Alcaldía 317/2019, do 18 de xullo, no que se organiza o goberno municipal nas seguintes áreas:  Alcaldía-Presidencia, Urbanismo, Infraestruturas, Medio Rural e Seguridade Cidadá  Economía e Facenda, Réxime Interior e Recursos Humanos.  Servizos Sociais, Deporte, Cultura, Xuventude e Participación Cidadá.  Obras públicas, Servizos, Medio Ambiente e Protección Civil.  Educación, Sanidade, Voluntariado, Igualdade e Traballo.  Mobilidade, Comercio e Turismo. Visto que no antedito decreto delégase no concelleiro Pablo Couto López as Materias de urbanismo, infraestruturas medio rural e obras públicas, de xeito compartido co señor alcalde (Urbanismo, infraestruturas e medio rural) e co concelleiro de obras públicas (obras públicas) e na concelleira dona Lucía Vázquez Mouriño a dirección interna e a xestión do departamento de Mobilidade, Comercio e Turismo. Visto o Decreto 410/2019, do 20 de setembro, polo que se delega no Concelleiro don Jesús Cetina Mochales as áreas de goberno de traballo e voluntariado. Tendo en conta o disposto no artigo 21.3 da Lei 7/1985, do 2 de abril, Reguladora das Bases de Réxime Local e nos artigos 43 e seguintes do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, pola presente, RESOLVO: Primeiro. –Revogar a delegación de competencias aprobada polas resolucións 317/2019, do 18 de xullo, e 410/2019 de 20 de setembro, nos Concelleiros don John Willian Daniel Razvan Carreja Ladaru, dona Dorota Larriba Dobromirova e don Raul Andres Benyounes Estrada. Segundo. –Notificar a presente resolución aos anteditos Concelleiros. Terceiro. –Publicar a presente resolución no Boletín Oficial da Provincia e dar conta da mesma ao Pleno da Corporación na vindeira sesión ordinaria que se celebre” En Carral, a 18 de abril de 2022. O alcalde Francisco Javier Gestal Pose
27/04/2022 | Administración LocalMunicipal
Padrón
Nomeamento de alcaldesa en funcións

En cumprimento do establecido no artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, faise público o seguinte Decreto do señor Alcalde número 266/2022, do 22 de abril, polo que se nomea Alcaldesa en funcións: <<Con motivo da miña ausencia do termo municipal dende o día 23 ao 27 de abril de 2022, ambos incluídos, faise necesario nomear Alcaldesa en funcións para ese período, e Considerando as funcións que o artigo 47 do Real decreto 2.568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, atribúe aos Tenentes de Alcalde, Primeiro. Nomear Alcaldesa en funcións á segunda Tenente de Alcalde dona Lorena Couso Dopazo dende o día 23 ao 27 de abril de 2022, ambos incluídos. Segundo. Ordenar a publicación do presente Decreto no Boletín Oficial da Provincia da Coruña, comunicalo aos diferentes servizos municipais e dar conta ao Pleno na seguinte sesión ordinaria que se convoque. Terceiro. Notificar a presente resolución a todas as persoas interesadas, coa indicación de que pon fin á vía administrativa e contra a cal poderase interpoñer: · Potestativamente o recurso de reposición, no prazo máximo dun mes desde o día de recepción da notificación da presente resolución, ante o mesmo órgano que ditou o acto impugnado. · Con posterioridade á resolución expresa ou presunta do recurso de reposición, ou ben directamente, poderase interpoñer recurso contencioso-administrativo ante o Xulgado do Contencioso-Administrativo, no prazo de dous meses desde o día de recepción da notificación da presente resolución. · O recurso extraordinario de revisión, segundo o previsto no artigo 113 da Lei 39/2015, do 1 de outubro, do procedemento administrativo común das administracións públicas, ou calquera outro que estime procedente.>> Padrón, 22 de arbil de 2022 O Alcalde (Documento asinado dixitalmente) Asdo. Antonio Fernández Angueira
27/04/2022 | Administración LocalConsorcios
Consorcio para la Promoción de la Música
Anuncio de aprobación provisional da modificación da Ordenanza reguladora dos prezos públicos por entrada e abonos das actuacións organizadas polo Consorcio para a Promoción da Música

A Xunta de Goberno do Consorcio para a Promoción da Música, en sesión ordinaria celebrada o 4 de abril de 2022, acordou a aprobación provisional da modificación da Ordenanza reguladora dos prezos públicos por entrada e abonos das actuacións organizadas polo Consorcio para a Promoción da Música. E en cumprimento do disposto nos artigos 49 e 70.2 da Lei 7/1985, do 2 de abril, reguladora das bases do réxime local, e o artigo 56 do Real decreto lexislativo 781/1986, do 18 de abril, polo que se aproba o Texto refundido das disposicións legais vixentes en materia de réxime local, sométese o expediente a información pública polo prazo de trinta días a contar desde o día seguinte á inserción deste anuncio no Boletín Oficial da Provincia da Coruña, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias do Consorcio para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Consorcio (http://consorciopromocionmusica.sedelectronica. gal) no Portal de Transparencia no apartado 2. NORMATIVA – NORMATIVA 2.1. PROXECTOS EN TRAMITACIÓN - PROYECTOS EN TRAMITACIÓN Se transcorrido antedito prazo non se presentaron reclamacións, considerarase aprobado definitivamente devandito acordo. A Coruña, 22 de abril de 2022 O xerente, Andrés Luis Lacasa Nikiforov
27/04/2022 | Administración LocalMunicipal
A Coruña
Persoal
Anuncio de nomeamento de policías locais, funcionarios en prácticas

Servizo de Recursos Humanos ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 22 de abril de 2022, resolveuse o seguinte: 1. Nomear policías locais, funcionarios en prácticas (Escala de Administración Especial, Subescala de Servizos Especiais, Clase: Escala básica, categoría: Policía Local, subgrupo C1) do Concello da Coruña as seguintes persoas: – FERNANDEZ TORIBIO, GURWINDER REINECKE **12681** – ARZUBIALDE ENNAHOUTI, ANTONIA TERESA **89822** 2. Este nomeamento terá efectos económicos e administrativos desde a data en que tomen posesión das devanditas prazas. A Coruña, 22 de abril de 2022. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
27/04/2022 | Administración LocalMunicipal
Mugardos
Delegación de funcións da Alcaldía na 1ª tenente de alcalde o 22 de abril de 2022

O Sr. Alcalde do Concello de Mugardos, con data 20.04.2022, dictou a Resolución que de seguido se transcribe: Tendo que ausentarme do municipio o 22 de abril de 2022, por asuntos persoais. Pola presente, e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro.- Delegar a totalidade das miñas funcións na 1ª Tenente de Alcalde, Dna. JOANNA SAN PRUDENCIO SPRING, o 22 de abril de 2022. Na documentación elaborada farase constar a autorización de dita delegación. Segundo.- Da presente resolución darase conta ó Pleno da Corporación na primeira sesión que este celebre, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde.” Asinado dixitalmente polo sr. Alcalde, D. Juan Domingo de Deus Fonticoba, en data 21 de abril de 2022.
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. W15.78891. Aero Servicios T&J, S. L. solicita autorización de uso común especial do dominio público hidráulico no encoro de Fervenza, para uso de hidroaeródromo de hidroavións, no concello de Mazaricos (A Coruña) Expediente DH. W15.78891. Aero Servicios T&J, S. L. solicita autorización de uso común especial do dominio público hidráulico no encoro de Fervenza, para uso de hidroaeródromo de hidroavións, no concello de Mazaricos (A Coruña)

AERO Servicios T&J S. L. solicita a Augas de Galicia autorización para uso común especial do dominio público hidráulico no encoro da Fervenza, no concello de Mazaricos. O presente anuncio ten por obxecto abrir a regulamentaria información pública que prescribe o artigo 53 do Regulamento do dominio público hidráulico. Expediente: DH. W15.78891 Solicítase autorizar o uso dunha lámina de auga na que os hidroavións lixeiros poidan realizar ameridaxes e despegues. A lámina de auga é unha lámina de 1200 metros de lonxitude con 100 metros de ancho no Encoro da Fervenza. A actividade solicitada defínese no documento titulado “Autorización de Hidrosuperficie en el embalse Luis Yeray Millarrojas Perxachs termino municipal de Mazaricos”, datado en marzo do 2022. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. O expediente tramítase nas oficinas deste servizo, situado na rúa Tomiño, 16 – baixo, Santiago de Compostela, onde pode ser examinado por quen o desexe no devandito prazo, previa cita no teléfono 981544927. O proxecto obxecto da presente autorización estará dispoñible para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, 22 de abril de 2022 – o xefe do Servizo Territorial de Augas de Galicia – Haoran Outeda Babana (Sinatura dixital)
27/04/2022 | Administración LocalMunicipal
San Sadurniño
Modificación da XGL e das áreas de goberno do Concello de San Sadurniño

Mediante resolución do Sr. Alcalde, adoptada mediante Decreto nº 199 de data 21 de abril de 2022, se resolveu: 1. Deixar sen efecto a designación como terceiro tenente de Alcalde en favor do concelleiro Manuel Beceiro Couce realizada mediante Resolución desta Alcaldía do 05/07/2021, publicada no BOP nº 128, do 09/07/2021, e nomear como terceira tenente de Alcalde á Concelleira Araceli Bellas Castro.2. Dispor o cese como membro da Xunta de Goberno Local do concelleiro Manuel Beceiro Couce, e designar como membro dese órgano de goberno, na súa substitución, á concelleira Araceli Bellas Castro.3. Modificar a Resolución da Alcaldía de delegación de competencias nos membros do goberno municipal e de nomeamento de tenentes de Alcalde de data do 18/06/2019, do seguinte xeito. Modificar o punto 3. a) da dita resolución, quedando o seu contido da seguinte maneira: “3) As responsabilidades e competencias que exercerá cada área de goberno son as seguintes: a) ALCALDÍA: Á Alcaldía correspóndelle a coordinación das diferentes áreas municipais e a dirección o control xenérico da xestión das distintas áreas de goberno. Asemade, e de forma específica a Alcaldía xestionará: - A política de comunicación e relacións institucionais - A xestión das políticas de calidade do Concello - A contratación administrativa - A xestión patrimonial do Concello, incluído o inventario de bens - A xestión dos dereitos e obrigas, e a administración e defensa do patrimonio municipal - A adquisición de bens por expropiación forzosa, agás nos casos das expropiacións urbanísticas - A xestión estatística municipal - As responsabilidades no ámbito da seguridade e a protección civil - A xestión da Facenda municipal - A política deportiva” Modificar o punto 3. f) da dita Resolución, co seguinte contido: “f) CONCELLARÍA DE IGUALDADE, BENESTAR E NORMALIZACIÓN LINGÜÍSTICA: A Concellaría de Igualdade, Benestar e Normalización Lingüística estará ocupada por Yerai Cirion Benasseur, abranguendo as seguintes funcións xenéricas: - Xestión integral e transversal da área de Igualdade - Xestión dos programas de dinamización social e familiar: Aldea de Verán, Preescolar na casa, Tempos para Compartir, etc. - Xestión integral e transversal da área de Benestar, incluíndo a prestación dos Servizos Sociais - Xestión das políticas municipais no ámbito da normalización efectiva da lingua galega 4. Ordenar a notificación do contido da presente Resolución ao concelleiro e á concelleira afectados e a súa publicación no Boletín Oficial da Provincia, e ordenar que se dea conta da mesma á Xunta de Goberno Local e ao Pleno do Concello, na primeira sesión que celebren, aos efectos oportunos. San Sadurniño, 21 de abril de 2022 O Alcalde-Presidente Secundino García Casal.
27/04/2022 | Administración LocalMunicipal
Rianxo
Secretaría
Delegación de Alcaldía

En data de 22 de abril de 2022 dítase a resolución de Alcaldía núm.311/2022 que a continuación se transcribe: Por ter que ausentarme da Alcaldía os días 25 e 26 de abril de 2022, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, DISPOÑO: Delegar as funcións da Alcaldía durante o citado período na 1ª Tenente de alcalde, Dona María del Carmen Figueira Ares. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. Notificar o presente Decreto ao interesado, procedéndose a súa publicación no taboleiro de editos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Rianxo, a 22 de abril de 2022 Asinado electronicamente, o alcalde, Adolfo Muíños Sánchez
27/04/2022 | Administración LocalMunicipal
Brión
Padrón fiscal conxunto das taxas polos servizos de subministración de auga, saneamento, depuración de augas residuais e canon da auga, correspondente ao 1º trimestre de 2022

Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 1º TRIMESTRE de 2022, o mesmo estará a disposición do público polo prazo de quince días hábiles a contar dende o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín S. L. sita en Urb. Agronovo, 126 baixo, Brión, en horario de 9.30 a 13.30 e de 15.30 a 18.30 horas, de luns a xoves e o venres de 9.00 a 13.30 horas, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso-administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a xoves, e de 9.00 a 13.30 horas o venres, en período voluntario dende o 4 de maio ata o 4 de xullo de 2022. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende que se entenda producida a notificación. Brión, 21 de abril de 2022 O alcalde Pablo Lago Sanmartín
27/04/2022 | Administración LocalMunicipal
As Pontes de García Rodríguez
Secretaría
Decretos de substitución nas funcións da Alcaldía

Mediante este anuncio faise público, de acordo co previsto no artigo 44.2 do Real decreto 2568/1986, do 28 de novembro, que aproba o Regulamento de organización, funcionamento e réxime xurídico das entidades locais, que o alcalde do Concello ditou os seguintes decretos de substitución nas funcións da Alcaldía: – Decreto 500/2022, do 12 de abril, de substitución nas funcións da Alcaldía o día 13/04/2022. – Decreto 525/2022, do 21 de abril, de substitución nas funcións da Alcaldía o día 22/04//2022. As Pontes de García Rodríguez, 22 de abril de 2022. O alcalde Valentín González Formoso
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82697. Mellora e ampliación de estrada. Concello de Muxía

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Deputación Provincial da Coruña solicita de Augas de Galicia, por atoparse nas marxes do río da Area, a autorización de obras no lugar de Lourido, parroquia de Moraime (San Xulián), concello de Muxía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82697. As obras solicitadas consisten na execución das obras contidas no proxecto de:” Ampliación e mellora da estrada DP-5201, Muxía a Touriñán pola costa. Glorieta no p. q. 2+475 e mellora de capa de rodaxe entre o p. q. 0+000 e o 2+475 (Muxía)”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Muxía ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 1 de abril do 2022. A/o xefa/e do Servizo Territorial - Olga Sofia Mango Grimm (sinatura dixital)
27/04/2022 | Administración LocalMunicipal
A Coruña
Área Urbanismo, Vivenda, Infraestructuras e Mobilidade
Anuncio Aprobación inicial do Proxecto de Urbanización do API S 37 “Avenida Pasaxe” lugar de Pedro Fernández- Expte.620/2020/36

A Xunta de Goberno Local en sesión ordinaria do día 13 de abril de 2022 adoptou entre outros o seguinte acordo: “PRIMEIRO.- Aprobar inicialmente o proxecto de urbanización do API S37 “Avenida Pasaxe” Lugar de Pedro Fernández presentado o 23 marzo de 2022 pola Xunta de Compensación do API S37, redactado pola arquitecta Yanna Bergel Evtimova, asinado o 22 de marzo de 2022, coa colaboración de Nelson Andres Ana Caterina Lahlali Egia. SEGUNDO.- Someter a trámite de exposición pública, durante o prazo dun mes, o acordo de aprobación inicial, mediante a publicación dun anuncio no Boletín Oficial da Provincia, no taboleiro de anuncios da sede electrónica municipal e nun dos periódicos de maior difusión da provincia, así como a notificación individual aos propietarios afectados, de conformidade co disposto no artigo 226.2 do Decreto 143/2016, de 22 de setembro, polo que se aproba o regulamento da Lei 2/2016, de 10 de febreiro, do Solo de Galicia, durante o cal deberán solicitarse os informes e autorizacións sectoriais preceptivos.” O expediente estará a disposición xeral, durante o prazo dun mes, nas dependencias do Departamento de Xestión do Solo, sitas no edificio de Urbanismo, na praza Indalecio Prieto nº 1, 2º andar, en horario de 9:00 a 13:00, previa cita que poderá solicitar por escrito no rexistro municipal dirixido ao departamento de Xestión do Solo ou na dirección de correo electrónico: gestionsuelo@coruna. gal. A Coruña, 21 de abril de 2022 O concelleiro da Área de Urbanismo, Vivenda, Infraestruturas e Mobilidade Francisco Dinís Díaz Gallego
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82773. Punta limpo. Concello de Arteixo

Concello de Arteixo, solicita de Augas de Galicia por atoparse nas marxes do río Seixedo e encoro do Rosadoiro, a autorización de obras, na parcela de referencia catastral 1278201NH4917N, no lugar de Avenida da Praia, parroquia de Oseiro (San Tirso), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82773. As obras solicitadas consisten na execución das obras reflectidas no proxecto de: “Construción de punto limpo na Avenida da Praia”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 21 de abril do 2022 A/o xefa/e do Servizo Territorial – Antonia Francisca Derouichi Morente (Sinatura dixital)
27/04/2022 | Administración LocalMunicipal
Boiro
Anuncio de aprobación do padrón fiscal do SAF do mes de marzo de 2022

A Xunta de Goberno Local en sesión celebrada o 20 de abril de 2022 aprobou o Padrón Fiscal correspondente o mes de MARZO de 2022, do prezo público da prestación do servizo de axuda a domicilio. Dito Padrón queda exposto ó público nas oficinas económicas municipais durante o prazo de UN MES, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da Lei 58/2003, de 17 de decembro, Lei Xeral Tributaria. En dito prazo os interesados poderán examinar os padróns. Unha vez transcorrido o prazo de exposición pública os interesados poderán formular o recurso de reposición regulado no artigo 14.2) do RDL 2/2004, de 5 de marzo, que regula o Texto Refundido da Lei Reguladora das Facendas Locais (TRLRFL), que deberá ser resolto no prazo de un mes dende a súa presentación. Contra a resolución recaída no recurso de reposición poderán interpor o recurso contencioso-administrativo, no PRAZO DE DOUS MESES, contados dende o día seguinte á notificación de dita resolución, ante o Xulgado do Contencioso-Administrativo competente. Se non recaera resolución expresa, en virtude do previsto no citado artigo 14.2. I) do TRLRFL, entenderase desestimado, podendo presentar recurso contencioso-administrativo, no prazo de seis meses contados a partir do día seguinte a aquel no que se produce o acto presunto, segundo o estipulado no art.46.1 da Lei 29/98, de 13 de xullo, reguladora da xurisdición contencioso-administrativa. Non obstante, si se considera oportuno, poderá utilizar e exercitar calquera outro recurso que estimen pertinente. A data de cargo dos recibos domiciliados será a 29 de abril de 2022. Rematado o prazo de ingreso en voluntaria, declárase a esixibilidade do recargo de prema, de tal xeito que procederá: No caso de que se satisfaga a totalidade da débeda non ingresada en período voluntario antes da notificación da presente providencia de prema, o recargo será do 5% sobre o principal (Recargo executivo); se a débeda non ingresada en período voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. En Boiro a 21 de abril de 2022 O Alcalde-Presidente José Ramón Romero García
27/04/2022 | Administración LocalMunicipal
San Sadurniño
Toma de posesión da Sra. dona Araceli Bellas Castro como nova concelleira do Concello de San Sadurniño

Que o Pleno deste Concello, en sesión extraordinaria celebrada o día 18 de abril de 2022, adoptou, entre outros o acordo seguinte: 1º.- Proposta da Alcaldía ao Pleno de aceptación da toma de posesión ante o Pleno da concelleira electa Dona Maria Therese Cookson Stanila. Dáse conta do expediente tramitado para a substitución dunha concelleira do grupo político do BNG que renunciou ao seu posto, do que o Pleno, mediante acordo de data 31.03.2022, tomou coñecemento da renuncia ao posto de concelleira de Dona Claudia Tatiana Dempster Campaña; e igualmente dáse conta ao Pleno da credencial recibida da Xunta Electoral Central designando como concelleira electa a Dona Maria Therese Cookson Stanila en substitución da anterior. O asunto comprendido no presente punto da orde do día non foi ditaminado pola Comisión informativa competente deste Concello, polo que, en cumprimento do disposto no art.93 do Regulamento de Organización, Funcionamento e Réxime Xurídico das Entidades Locais, declárase urxente en votación ordinaria con seis votos a favor (por parte do BNG: Dona Elsa Veronica Sandias Gianella, Don Segundo Anibal Ibaibarriaga Wieczorek, Dona Aintza Neupavet Arenado, Don Hector Bienvenido Samateh Knibbs e o Alcalde Don Secundino García Casal; así como o representante do PSOE-PSG, Don Epifanio Anciano Unaucho) e tres abstencións por parte dos representantes do PP ( Dona Nayra Carmen Rosa Elvia Saenz de la Cuesta Lharrak, Dona Lavinia Mihaela Baixas Lester e Don Eduardo Ignacio Del Barco Keogh), antes de iniciarse o debate sobre o mesmo. O Sr. Alcalde concede a palabra ao Secretario do Concello, quen solicita á Sra. Dona Maria Therese Cookson Stanila a credencial correspondente, e despois de comprobar a súa identidade e a credencial mesma, procede en cumprimento do establecido no Real Decreto 707/1979, do 5 de abril, a preguntar á concelleira electa “se xura ou promete pola súa conciencia e honra cumprir fielmente coas obrigacións do cargo de concelleira do Concello de Paula Nerea Guarinos Vilagut, con lealdade ao Rey, e gardar e facer gardar a Constitución como norma fundamental do Estado”, ao que a Sra. Dona Maria Therese Cookson Stanila responde que: “Si prometo, por imperativo legal; e comprométome a defender os intereses xerais do Concello de San Sadurniño e do pobo galego”. Polo Sr. Secretario maniféstase que dita resposta positiva cumpre coa legalidade vixente e que por tanto queda formalizado o acto da toma de posesión do cargo de concelleira do Concello de San Sadurniño por parte de Dona Maria Therese Cookson Stanila. En consecuencia, o Pleno, en votación ordinaria e por unanimidade dos presentes, acorda aceptar a toma de posesión de Dona Maria Therese Cookson Stanila como concelleira deste Concello en substitución de Dona Claudia Tatiana Dempster Campaña, tras a súa renuncia voluntaria. Acto seguido o Alcalde dá a benvida á nova concelleira.” San Sadurniño, 21 de abril de 2022 O Alcalde-Presidente Secundino García Casal.
27/04/2022 | Administración LocalMunicipal
Aranga
Secretaría - Intervención
Expediente de aprobación da conta xeral do exercicio 2021

E D I C T O Formulada e rendida a conta xeral deste Concello correspondente ao exercicio 2021, e informada pola Comisión Especial de Contas e Facenda, exponse ao público cos documentos que a xustifican na Secretaría desde Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo, de conformidade co disposto nos artígos 116 da Lei 7/1985 reguladora das Bases do Réxime Local e 212 do Texto Refundido da Lei Reguladora das Facendas Locais aprobada polo Real Decreto Lexislativo 2/2004. Aranga, a 21 de abril de 2022. O alcalde Asdo.: Alberto Platas Álvarez
27/04/2022 | Administración LocalMunicipal
San Sadurniño
Publicación das declaracións de bens e actividades presentadas polas concelleiras/os deste Concello

En cumprimento do establecido no artigo 75.7 da lei 7/1985, de 2 de abril, Reguladora das Bases de Réxime Local, dáse publicidade á presentación das declaracións sobre bens patrimoniais e declaracións sobre causas de posible incompatibilidade e actividade por parte da concelleira cesante Dona Michelly Aspachs Aiello e a concelleira entrante Dona Carolin Baicu Tobelem. Dona Michelly Aspachs Aiello, quen presentou a declaración o día 31 de marzo de 2022, que é o mesmo día do seu cese ante o Pleno deste Concello. Dona Carolin Baicu Tobelem, quen presentou a declaración o día 18 de abril de 2022, que é o mesmo día da súa toma de posesión do cargo ante o Pleno deste Concello. San Sadurniño, 21 de abril de 2022 O Alcalde-Presidente Secundino García Casal.
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.83084. Vivenda, peche, garaxe, piscina e urbanización. Concello de Ferrol

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gregorio Pedro Salhi Mogarra solicita de Augas de Galicia, por atoparse nas marxes do río da Sardiña, a autorización de obras na parcela de referencia catastral 1564904NJ6116S0001MY, no lugar de Rúa Botana, n.º 4, parroquia de Serantes (San Salvador), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.83084. As obras solicitadas consisten na construción dunha vivenda composta de planta soto, baixa e baixo-cuberta, edificación auxiliar garaxe; peche de parcela no fronte mediante bloques de formigón prefabricado e pilares e lamas de aluminio horizontais e no resto bloques de formigón prefabricado rematados con maia; instalación dunha piscina e urbanización. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de abril do 2022. A/o xefa/e do Servizo Territorial - Maria Gonzala Cristina Maribel Daih Yana (sinatura dixital)
27/04/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82962. Vivenda, peche e piscina. Concello de Neda

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Emilio Lorenzo Levas Cabel solicita de Augas de Galicia, por atoparse nas marxes do río Belelle, a autorización de obras no polígono 5, parcela 501, no lugar de Balbis, parroquia de Santa María de Neda (Santa María), concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82962. As obras solicitadas consisten na construción dunha vivenda composta de planta baixa, peche de parcela mediante bloques de formigón prefabricado rematada mediante estaca e taboleiros de madeira e instalación dunha piscina. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste Servizo, situadas na Rr/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 21 de abril do 2022. A/o xefa/e do Servizo Territorial - Arun Blazquiz Milcu (sinatura dixital)
01/04/2022 | Administración LocalMunicipal
Cee
Acordo do Pleno do Concello de Cee polo que se aproba inicialmente a Ordenanza fiscal reguladora do imposto sobre o incremento do valor dos terreos de natureza urbana. Expediente n.º 2022/G016/000002

ANUNCIO DE APROBACIÓN INICIAL O Pleno do Concello de Cee, en sesión ordinaria celebrada o día 25 de marzo de 2022, acordou a aprobación inicial da ORDENANZA FISCAL REGULADORA DO IMPOSTO SOBRE O INCREMENTO DO VALOR DOS TERREOS DE NATUREZA URBANA. Sométese o expediente a información pública polo prazo de trinta días hábiles, a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente devandito acordo. Cee, 28 de marzo de 2022. Alcaldesa do Concello de Cee Montserrat Rosario Kaja Guetta Malinova
01/04/2022 | Administración LocalMunicipal
As Pontes de García Rodríguez
Intervención
Anuncio aprobación inicial modificación de crédito núm.10/2022 na modalidade de transferencia de crédito

ANUNCIO Aprobación inicial do expediente de modificación de créditos na modalidade de transferencia de crédito número 10/2022. Expediente: 2022/T002/000010 Polo Pleno do Concello, en sesión extraordinaria e urxente celebrada o día 25 de marzo do presente ano, aprobouse o expediente de modificación de créditos número 10/2022 de transferencia de crédito, por importe de 445.400,00 €. De conformidade co establecido no artigo 177.2 do RDL 2/2004, do 5 de marzo, texto refundido da Lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. As Pontes de García Rodríguez, 29 de marzo de 2022. O concelleiro delegado de Urbanismo e Coordinación do Goberno Antonio Alonso Román
01/04/2022 | Administración LocalMunicipal
Ares
Aprobación inicial da modificación da Ordenanza reguladora da instalación de terrazas no municipio de Ares

Aprobada Inicialmente na sesión Plenaria ordinaria de data 28 de marzo do 2022 a modificación da Ordenanza reguladora da instalación de terrazas no municipio de Ares, de conformidade co artigo 17 do texto refundido da lei reguladora das Facendas Locais aprobada polo RDL 2/2004, do 5 de marzo, soméntese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 28 de marzo do 2022 O Alcalde-Presidente Asdo: Julio Ignacio Iglesias Redondo
01/04/2022 | Administración LocalMunicipal
Arteixo
Servizos Económicos
Expediente de modificación de créditos 7/2022, suplemento de crédito 1/2022

A Corporación, en sesión plenaria celebrada o día 24 de febreiro de 2022, aprobóu inicialmente o Expediente de modificación de créditos 7/2022 (Suplemento de créditos 1/2022), que se tramitan dentro do vixente orzamento. O anuncio permaneceu exposto ao público mediante anuncio no BOP Nº 43, de data 4 de marzo de 2022, por período de quince días hábiles, non presentándose reclamacións ó efecto durante o citado período, polo que se procede a elevar a definitiva a súa aprobación mediante o presente anuncio no Boletín Oficial da Provincia, de conformidade co establecido no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e publícase, quedando o resumo do orzamento a nivel de capítulos como segue: O que se fai público para xeral coñecemento. Arteixo, 29 de marzo de 2022 Asinado dixitalmente.- Carlos Calvelo Martínez Alcalde-Presidente
01/04/2022 | Administración LocalMunicipal
Fene
Secretaría
Aprobación padrón fiscal correspondente ao 2º trimestre das Escolas Culturais e Deportivas, curso 2021/2022

Por Resolución da Alcaldía núm.416/2022, de 25 de marzo, aprobouse o padrón fiscal correspondente ao 2º trimestre das Escolas Culturais e Deportivas, curso 2021/2022. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo dun mes contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo no prazo de dous meses a contar dende o día seguinte ao da notificación da dita resolución, ou no prazo de seis meses a contar dende o día seguinte ao de aquel no que se teña producido o acto presunto, segundo establece o artigo 46.1 da Lei 29/98, do 13 de xullo, reguladora da xurisdicción contencioso-administrativa. Sen perxuizo de que poidan exercitar calquera outro que estime procedente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 29 de marzo de 2022 O alcalde Asdo.: Juventino José Trigo Rey